钦定古今图书集成/理学汇编/字学典/第073卷 > 《曹士冕谱系杂说》 > 《刘丞相私第本》
## 钦定古今图书集成/理学汇编/字学典/第073卷 > 《曹士冕谱系杂说》 > 《刘丞相私第本》

刘丞相既刻法帖于郡斋，复依仿前本，刻石十卷，以
归私第。予顷在九江见故家所藏一本，与长沙本绝
相似而小异，其后有人跋云：“此先丞相私第本也。疑
是刘氏子弟所跋。”后复见一本于姑苏，与九江所见
本同，纸墨皆与《南碑》不类，而庆历第题字止三两卷
有之，盖即刘氏本也。